Tõeline juubelikingitus: Viskla kiiklas on ruumi sajale kiikujale | EV100
Tõeline juubelikingitus: Viskla kiiklas on ruumi sajale kiikujaleAvaldatud: 17.07.2018
Viskla kiiklasse mahub kiikuma sada lustijat. Allikas: Tanel Talve / FB
EV100 programmi juht Maarja-Liisa Soe sõnul oli Viskla küla rahvas üks esimesi kogukondi, kes Eesti Vabariigi 100. sünnipäevaks kingituste tegemise mõttest inspireerus.
"Tore on näha, et ettevõtmine on kogukonda veelgi liitnud ja pakub ka edaspidiseks koha, kuhu inimesed Eesti oluliste tähtpäevade puhul kokku tulla saavad,“ märkis Soe.
Viskla Külaarendamise Seltsi juhatuse liikme Ruth Aguraiuja sõnul on valminud Eesti suurim kiigepark, kuhu mahub korraga kiikuma sada külalist. „Kiigepargi rajamisega äratasime ellu ka Eesti inimestele omase kiigekultuuri ning soovime kiigelusti ka kõigi Viskla külalistega jagada," rõhutas Aguraiuja.
Kuula ka Ruth Aguraiuja intervjuud Turundusraadios sellest, kuidas pargi valmimisele hoogu anti: